text: Billund Lufthavn: Overskud og nye ruter
  11 marts 2015 kl. 17.36
  Det går ufatteligt godt i Billund Lufthavn. Det var budskabet, da Danmarks næststørste lufthavn onsdag præsenterede årsregnskab og fremtidsplaner.
  Der er kamp om de passagerer, der gerne vil transporteres med fly her i vores del af Danmark. 
  Esbjerg Lufthavn har lige åbnet sin nye rute til København og flere ruter kan være på vej. Samtidig stjæler den store lufthavn i Hamborg charterpassagerer fra Billund Lufthavn.
  Men i Danmarks næststørste lufthavn i Billund er der kun én vej - og det er op:
  Et overskud på 21,5 millioner, omsætning på over 620 millioner og en ny passagerrekord blev onsdag fremlagt af en tilfreds direktør.
  Det var ikke kun pæne tal, der kunne præsenteres. Også en ny destination, nemlig Berlin, samtidigt med, at flere selskaber snart gør deres indtog i Billund, bl.a. Brussels og Czech Airlines.
  Lufthavnsdirektør Kjeld Zacho Jørgensen (varighed 45 sek.):
  
  